АҞӘА, нанҳәа 6 — Sputnik. Аԥсны АҶА зхышәара маҷу ашхәақәа рзы аҳәынҭинспекциа аӡхәыҵалаҩцәа нанҳәа 5 рзы амшынцәқәырԥа иагаз, 19 шықәса ирҭагылаз арԥыс иԥсыбаҩ рыԥшааит. Абри атәы аанацҳауеит аусбарҭа апресс-маҵзура.
Иҭахаз Қәҭелиа амшын аҟны иҽаникәабоз ацәқәырԥара 4 баллк иҟан.
Уахыки-ҽнаки аԥшаарақәа мҩаԥысуан. Аԥсыбаҩ рыԥшааит 6 метрак аҵаулараҟны.
Уи адагьы, нанҳәа 5 асааҭ 16:30 рзы АҶА аусзуҩцәа амшын далыргеит 1984 шықәса рзы ииз Москва ауаҩԥсы.
Иара гагратәи ахәышәтәырҭахь днаган, аха аамҭақәак рышьҭахь иԥсҭазаара далҵит.
Иара убас шәаԥхьар ҟалоит:
- Ацәқәырԥеисра иахҟьаны Гагра арыцҳарақәа ҟалеит